Det lykkedes for to heldige vindere, heraf en fra Blokhus, og de kan nu se frem til hver at få hele 10.500.000 kroner ind på kontoen. Lynet slog ned Der var ikke mange lyn på himlen lørdag aften, men vores to vindere må alligevel have følt, at det slog ned lige midt i stuen. De havde begge spillet en LynLotto til 40 kroner, og det var den helt rigtige måde at spille på til lørdagens trækning. Den ene tog internettet i brug, og den anden fandt vejen til Jansen Supermarked, Torvet 1, 9492 Blokhus. Seks vindertal Det er ikke kun de nybagte millionærer, der kan glæde sig. Hele 10 spillere kan stikke 230.294 kroner i lommen, da de ramte seks af de syv vindertal. Danske Spil har endnu ikke hørt fra vinderne.
Lørdagens førstepræmiepulje på 21 millioner kroner var der sikkert mange, der gerne ville have haft fingre i.